Predkladacia správa

Plán práce Výboru Bezpečnostnej rady Slovenskej republiky pre energetickú bezpečnosť (ďalej len „výbor“) na rok 2018 bol vypracovaný v súlade s ustanovením § 11 ods. 1 zákona č. 110/2004 Z. z. o fungovaní Bezpečnostnej rady Slovenskej republiky v čase mieru v znení neskorších predpisov.
	Predkladaný Plán práce výboru bol spracovaný sekretariátom výboru na MH SR. Pri tvorbe plánu práce výboru sa vychádzalo z návrhu materiálu Plánu práce Bezpečnostnej rady Slovenskej republiky na rok 2018.
Plán práce výboru na rok 2018 bol prerokovaný a schválený na zasadnutí výboru dňa 28. novembra 2017.
	Podľa potreby je možné daný plán dopĺňať o aktuálne úlohy v priebehu kalendárneho roku, nakoľko neobsahuje všetky úlohy vyplývajúce z návrhu plánu práce Vlády Slovenskej republiky na rok 2018.

